Քարլա Սուզա

Քարլա Օլիվարէս Սուզա (), մեքսիքացի դերասանուհի մըն է: Ան ամէնէն շատ ճանչցուած է իր Լորըլ Քասթիյո դերով ABC կայանի ոճրագործական թատերախաղին How to Get Away with Murder հեռուստաշարին մէջ։

 Վաղ Կեանք 
Սուզա ծնած է Մեքսիքօ Սիթիի մէջ․ հայրը Չիլեցի է, իսկ մայրը՝ Միքսիքացի : Ան մեծցած է Ասփըն, Քոլորատոյի մէջ, ԱՄՆ, մինչեւ 8 տարեկան: Ան դերասանութիւն ուսանեցաւ Centro de Educación Artística  հանրածանօթ թատերական ուսումնարանը, տնօրինուած հռչակաւոր Մեքսիքական Televisa ընկերութեան կողմէ, Մեքսիքօ Սիթիի մէջ։ Ան նաեւ յաճախած է թատերական դպրոց Ֆրանսայի մէջ եւ մաս կազմած է թատերական ներկայացումներու շրջուն խումբի մը, որոնք երկիրը կը շրջին ներկայացումներ տալու: Ան դիմած է Ֆրանսական «Star Academy» հեռուստաշարին մէջ եւ ընդունուած, սակայն միաժամանակ դիմած էր  Լոնտոնի ամէնէն հռչակաւոր թատերական դպրոցներէն մէկուն մէջ, ուր եւ կ՛ ընդունուի (Central School of Speech and Drama)․ կը  լքէ հեռուստաշարը եւ կը ստանայ Bachelor of Arts in Acting 2008 թուականին: Ան նաեւ կը ստանայ CCP մրցանակը, որ կը տրուի ամէնէն տաղանդաւոր աշակերտին:

Ան նաեւ կ՛ընտրուի, որպէսզի մեկնի Մոսկուա, Ռուսաստան, Անաթոլի Սմիլիանսքիի հետ դերասանական փորձարութեան համար: 22 տարեկանին ան կը վերադառնայՄեքսիքօ Սիթի եւ կը սկսի իր դերասանական ասպարէզը ֆիլմերով եւ հեռուստաշարներով:

 Ասպարէզ 
2009-ին, ան իր առաջին դերը կը ստանայ Մեքսիքական Verano de amor հեռուստաշարին մէջ, որուն գլխաւոր դերասանն է հռչակաւոր երգչուհի Տուլչէ Մարիա, ինչպէս նաեւ կ՛ ունենայ փոքր դերեր Los Héroes del Norte եւ La Clinica հեռուստաշարներուն մէջ։ Ան կը ստանցնէ գլխաւոր դերեր հռչակաւոր Մեքսիքական ֆիլմերու մէջ, ինչպէս From Prada to Nada, Nosotros los Nobles եւ Instructions Not Included:

2014-ին, Սուզան կը փոխադրուի Լոս Անճելոս, որպէսզի ստանցնէ տարբեր անգլիախօս դերեր Ամերիկեան ֆիլմերու եւ հեռուստաշարներու մէջ: Ան կ՛ընտրուի ստանցնելու իբրեւ գլխաւոր դերերէն մէկը Շոնտա Ռայմզի ոճռագործական թատերախաղի How to Get Away with Murder հեռուստաշարին մէջ իբրեւ իրաւաբանութիւն սորվող աշակերտ Լորըլ Քասթիյօ անունով, Վայոլա Տէյվիսի հետ:   Անոր նկարը Women’s Health պարբերաթերթի  Փետրուար 2015 թիւին կողքի էջը կը զարդարէ:

 Անձնական կեանք 
Սուզան շատ սահունօրէն կը գրէ, կը կարդայ ու կը խօսի սպաներէն, անգլերէն եւ ֆրանսերէն:

2013-ի Դեկտեմբերին ան կը նշանուի ամերիկացի Մարշըլ Թրէնքմընի հետ, որու հետ կ՛ ամուսնանայ   2014-ի Մայիսին Քալիֆորնիա :

Սուզան տուած է TEDx դասախօսութիւն մը Կուանախաթոյի մէջ, Մեքսիքօ, 21 Մարտ, 2015-ին, նիւթով՝ «Sweet are the fruits of Adversity»:

 Դերեր 
 Ֆիլմ 
 Տարի Վերնագիր Դեր Ծանօթ1993 Aspen Extreme Քիմպըրլի2010 El efecto tequila Անա Լուիսա 2011 From Prada to Nada Լիւսի 2012 Suave patria Ռոքսանա Ռոպլէտօ ACE Award for Best New Actress 2013 31 días  Մայրա 2013 Me Late Chocolate Մոնի 2013 Nosotros los Nobles Պարպարա ՆոպլէPantalla de Cristal Film Festival Award for Best ActressDiosas de Plata for Best Performance - Actress 2013 Instructions Not Included Ճաքի 2014 El Crimen del Cácaro Gumaro Supper Burrows խանութի պատասխանատու 2014 The Jesuit Քոլի 2015 Sundown Աշլի Լոբէզ 2016 ¿Qué culpa tiene el niño? Մարու2017Jacob's Ladder Անի/Էյնճըլ

 Հեռուստաշարներ 
 Տարի Վերնագիր Դեր Ծանօթ2008 Terminales  Դրուագ՝ "Espejismos" 2009 Verano de amor Տանա Վիլալպա Տարդէ  120 դրուագներ 2010 Persons Unknown Տոզէթ Դրուագ՝ "And Then There Was One" 2010-2011 Los Héroes del Norte Փրիսքա Գլխաւոր դեր, 36 դրուագներ 2011 Niño Santo Լուչիա Գլխաւոր դեր, 23 դրուագներ2012 La Clinica Մէրիբիլի Ռիվատէնէյրա Գլխաւոր դեր2014–ներկայ How to Get Away with Murder Լորըլ Քասթիյօ Գլխաւոր դեր

 Ծանօթագրութիւններ